આ કટોકટીથી એ સવાલ ઉદભવ્યો કે ભવિષ્યના કેજરીવાલ કેવા હશે ? શું તે રાજકીય યુદ્ધમાં પહેલાં જેવાં જ અડગ રહેશે ? તેમની વાક-ચતુરાઈ પર નિર્ભર પક્ષ કેટલું લાંબુ ખેંચે ? એ નક્કી કે 2019ની ચૂંટણી જીતવા માટે કેજરીવાલે યોદ્ધાની જેમ ઝઝુમવું જ પડશે. આ કટોકટીએ કેજરીવાલ-કેન્દ્રીત પક્ષની નબળાઈઓ છતી કરી દીધી છે. જ્યારે મુખ્ય નેતા ઘેરાઈ જાય છે ત્યારે સમગ્ર પક્ષની અસરકારતા જોખમાય છે. સવાલ એ ઉભો થાય છે કે યોગેન્દ્ર યાદવ અને પ્રશાંત ભૂષણ કેજરીવાલની સાથે હોત તો સ્થિતિ કંઈક અલગ હોત ? એવું કહી શકાય કે પક્ષ માથે આટલું જોખમ ન હોત- પક્ષમાં વૈવિધ્ય હોત અને ચોક્કસ રેન્ક આધારીત માળખું હોત. એ પણ ન ભૂલવું જોઈએ કે ભારતની લઘુ આવૃત્તિ જેવા દિલ્હીમાં આપનું પ્રદર્શન સારું રહ્યું છે. તેની કામગીરીમાં પારદર્શકતા અને ગરીબો પ્રત્યેની સંવેદનશીલતા ઝીલાય છે. કેજરીવાલે જવાબદારી વહન કરવામાં બુદ્ધિશક્તિનો સહારો લઈ વ્યવહારુ અભિગમ અપનાવ્યો છે, પણ તે ચૂકી ક્ષણને તો પાછી ક્યાંથી લાવશે ?